**Caietul de practică va cuprinde:**

Apare în convenţia de practica la

Art.10(3) Periodic şi după încheierea stagiului de practică, practicantul va prezenta un caiet de practică care va cuprinde:

- denumirea modulului de pregătire;

- competenţe exersate;

- activităţi desfăşurate pe perioada stagiului de practică;

- observaţii personale privitoare la activitatea depusă.

**1. În cazul în care practica se efectuează într-o unitate industrială de profil (chimic, materiale construcţii, ...)**

* Prezentarea unităţii cu referire la alegerea amplasamentului funcţie de resursele de materii prime, energie, forţă de muncă, etc;
* Studiul unui proces tehnologic: etape (scheme de operaţii şi tehnologice), materii prime (control calitativ), parametri de proces, utilaje principale (tipuri, descriere, mod de funcţionare), prelucrarea masei de reacţie, controlul procesului, produşi de reacţie (control calitativ, analize);
* Ape reziduale.

**2. În cazul în care practica se efectuează într-o staţie de tratare sau epurare a apei**

* Prezentarea unităţii cu referire la alegerea amplasamentului funcţie de natura apelor prelucrate, energie, forţă de muncă, etc;
* Studiul procesului tehnologic de tratare sau epurare: etape (scheme de operaţii şi tehnologice), parametri de proces, utilaje principale (tipuri, descriere, mod de funcţionare), controlul procesului;
* Parametri calitativi ai apei ce intră şi iese din proces – parametri principali, mod de determinare, descrierea metodei de analiză şi a aparaturii aferente.

**3. În cazul în care practica se efectuează într-un laborator de cercetare/analize (fizice-chimice-biologice)**

* Prezentarea laboratorului şi categoriile de studii/analize ce se efectuează;
* **Laborator de cercetare -** Studiul procesului realizat (de exemplu: sinteza unui compus organic): materiale şi metode, mod de lucru, parametri de proces, descrierea instalaţiei de laborator (schema de operaţii), analiza produsului final (metodă), interpretarea rezultatelor obţinute (randament, conversie, bilanţ de materiale);
* **Laborator de analize -** Descrierea detaliată a metodelor standardizate de analiză efectuate, descrierea aparaturii şi pricipiului de lucru, prezentarea şi interpretarea unui set de rezultate pentru 3 dintre parametrii studiaţi.